Alberto Fabra

Alberto Fabra Part, nado en Castelló de la Plana o 6 de abril de 1964, é un político español do Partido Popular, actual presidente da Generalitat Valenciana. Foi proposto para o cargo polo seu partido tras a dimisión de Francisco Camps o 20 de xullo de 2011.

 Biografía 
 Formación 
Alberto Fabra estudou no colexio público Herrero e no instituto Francisco Ribalta de Castelló de la Plana. En 1987 titulouse en Arquitectura técnica pola Universidade Politécnica de Valencia.

 Concelleiro en Castelló de la Plana 
En 1982 afiliouse ás Novas Xeracións de Alianza Popular, partido liderado daquelas por Manuel Fraga, chegando a ser presidente local e provincial desta organización. Foi elixido concelleiro nas eleccións municipais de 1991.

O seu primeiro cargo no goberno municipal foi o de concelleiro de xuventude e medio ambiente. En 1993, asume a concellaría de obras e servizos públicos. Tras as eleccións municipais de 1999, é nomeado concelleiro de urbanismo. Entre 1999 e 2005, foi primeiro tenente de alcalde, concelleiro de urbanismo e obras e portavoz do equipo municipal de goberno.

 Alcalde de Castelló de la Plana 
En 2005 foi elixido alcalde de Castelló de la Plana tras a dimisión de Jose Luis Gimeno, manténdose no seu cargo tras as eleccións municipais de 2007 e as de 2011, grazas á maioría absoluta conseguida polo seu partido.

 Deputado nas Cortes Valencianas 
Nas eleccións autonómicas de 2007 foi elixido deputado nas Cortes Valencianas, revalidando o cargo tamén nas de 2011.

 Presidente do PPCV e da Comunidade Valenciana 
En novembro de 2009 Alberto Fabra foi nomeado coordinador xeral do Partido Popular da Comunidade Valenciana, un cargo de nova creación que se enmarcaba no proceso de renovación das estruturas internas como consecuencia do escándalo de corrupción política coñecido como caso Gürtel. O 20 de xullo de 2011 anunciouse que sería elixido Presidente da Generalitat Valenciana tras a dimisión de Francisco Camps.

 Vida privada 
Estivo casado con Cristina Fortanet Gómez e ten dous fillos. En abril de 2021 casou con Silvia Jato.La presentadora gallega Silvia Jato se casa por sorpresa con Alberto Fabra Aínda que comparten apelido, Alberto non é familiar do expresidente da Deputación Provincial de Castelló, Carlos Fabra, segundo el mesmo negou en diversas ocasións. Non obstante, segundo o Diccionario biográfico de políticos valencianos 1810-2005 (editado pola Deputación de Valencia e a UNED-Valencia) si que sería seu curmán.

 Notas 

 Véxase tamén 
 Ligazóns externas 

 Web de Alberto Fabra

Categoría:Nados en 1964
Categoría:Nados en Castelló de la Plana
Categoría:Alcaldes de Castelló de la Plana
Categoría:Políticos do PP
Categoría:Presidentes da Generalitat Valenciana
Categoría:Alumnos da Universidade Politécnica de Valencia
Categoría:Senadores por designación das Cortes Valencianas
Categoría:Políticos de España pertencentes a lexislativos autonómicos